CELEX: 32021D1827
Language: lt
Date: 2021-10-18 00:00:00
Title: Komisijos įgyvendinimo sprendimas (ES) 2021/1827 2021 m. spalio 18 d. dėl pašto paslaugų standartų ir paslaugų kokybės gerinimo įgyvendinant Europos Parlamento ir Tarybos direktyvą 97/67/EB (Tekstas svarbus EEE)

2021 10 19   
               
               
                  LT
               
               
                  Europos Sąjungos oficialusis leidinys
               
               
                  L 369/16
               
            
         KOMISIJOS ĮGYVENDINIMO SPRENDIMAS (ES) 2021/1827
         2021 m. spalio 18 d.
         dėl pašto paslaugų standartų ir paslaugų kokybės gerinimo įgyvendinant Europos Parlamento ir Tarybos direktyvą 97/67/EB
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. spalio 25 d. Europos Parlamento ir Tarybos reglamentą (ES) Nr. 1025/2012 dėl Europos standartizacijos, kuriuo iš dalies keičiamos Tarybos direktyvos 89/686/EEB ir 93/15/EEB ir Europos Parlamento ir Tarybos direktyvos 94/9/EB, 94/25/EB, 95/16/EB, 97/23/EB, 98/34/EB, 2004/22/EB, 2007/23/EB, 2009/23/EB ir 2009/105/EB ir panaikinamas Tarybos sprendimas 87/95/EEB ir Europos Parlamento ir Tarybos sprendimas Nr. 1673/2006/EB (1), ypač į jo 10 straipsnio 6 dalį,
         kadangi:
         
                     (1)
                  
                  
                     pagal Europos Parlamento ir Tarybos direktyvos 97/67/EB (2) 20 straipsnį valstybės narės turi užtikrinti, kad universaliųjų paslaugų teikėjai, visų pirma pateikdami tos direktyvos 6 straipsnyje nurodytą informaciją, vadovautųsi Europos Sąjungos oficialiajame leidinyje paskelbtais standartais, jeigu to reikalauja naudotojų interesai;
                  
               
                     (2)
                  
                  
                     2008 m. spalio 9 d. Komisija suteikė pašto paslaugų srities standartizavimo įgaliojimą M/428. Komisijos įgyvendinimo sprendimu C(2016) 4876 (3) Komisija paprašė Europos standartizacijos komiteto (CEN) parengti ir peržiūrėti Europos standartus arba Europos standartizacijos leidinius įgyvendinant Direktyvos 97/67/EB 20 straipsnį ir Komisijos komunikato „Bendrosios siuntinių pristatymo rinkos sukūrimo veiksmų planas. Pasitikėjimo pristatymo paslaugomis didinimas ir pardavimo internetu skatinimas“ (4) 5 veiksmą;
                  
               
                     (3)
                  
                  
                     remdamasis Įgyvendinimo sprendimu C(2016) 4876 nustatytu prašymu, CEN peržiūrėjo standartą EN 13850:2012 dėl pavienių pirmenybinių siuntų suminės siuntimo trukmės nustatymo ir pakeitė jį standartu EN 13850:2020; peržiūrėjo standartą EN 14012:2008 dėl skundų tvarkybos principų ir pakeitė jį standartu EN 14012:2019; peržiūrėjo standartą EN 14615:2005 dėl skaitmeninių pašto ženklų, kad pritaikytų jį prie naujų saugaus duomenų spausdinimo reikalavimų ir pakeitė jį standartu EN 14615:2017; peržiūrėjo standartus EN 14142–1:2011 ir CEN/TR 14142–2:2011, kad suderintų juos su naujuoju tarptautiniu standartu ISO 19160–4:2017 dėl tarptautinio pašto adreso dėmenų ir šablonų kalbų ir pakeitė juos standartu EN ISO 19160–4:2017;
                  
               
                     (4)
                  
                  
                     remdamasis 2008 m. spalio 9 d. standartizacijos įgaliojimu M/428 nustatytu prašymu, CEN peržiūrėjo standartą EN 14508:2003+A1:2007 dėl nepirmenybinės siuntos pristatymo termino ir pakeitė jį standartu EN 14508:2016; peržiūrėjo standartą EN 14534:2003+A1:2007 dėl didelės siuntos pristatymo termino ir pakeitė jį standartu EN 14534:2016 su pataisomis, padarytomis standartu EN 14534:2016/AC:2017, ir ištaisė standartą EN 13724:2013 dėl angų laiškams privačiose pašto dėžutėse ir duryse, paskelbdamas klaidų ištaisymą EN 13724:2013/AC:2016;
                  
               
                     (5)
                  
                  
                     standartų EN 13850:2012, EN 14012:2008, EN 14142:2011, EN 14508:2003+A1:2007, EN 14534:2003+A1:2007, EN 14615:2005 ir EN 13724:2013 nuorodos paskelbtos Komisijos komunikatu 2015/C 159/01 (5);
                  
               
                     (6)
                  
                  
                     Komisija kartu su CEN įvertino, ar standartai EN 13850:2020, EN 14012:2019, EN 14615:2017 ir EN ISO 19160–4:2017 atitinka Įgyvendinimo sprendimu C(2016) 4876 nustatytą prašymą;
                  
               
                     (7)
                  
                  
                     Komisija kartu su CEN įvertino, ar standartai EN 14508:2016 ir EN 14534:2016 su pataisomis, padarytomis standartu EN 14534:2016/AC:2017, atitinka 2008 m. spalio 9 d. standartizacijos įgaliojimu M/428 nustatytą prašymą;
                  
               
                     (8)
                  
                  
                     standartai EN 13850:2020, EN 14012:2019, EN 14615:2017, EN ISO 19160–4:2017, EN 14508:2016 ir EN 14534:2016 su pataisomis, padarytomis standartu EN 14534:2016/AC:2017, atitinka Direktyvoje 97/67/EB nurodytą nuolatinio techninių standartų derinimo reikalavimą. Todėl tų standartų ir standarto EN 13724:2013 klaidų ištaisymo EN 13724:2013/AC:2016 nuorodas tikslinga paskelbti Europos Sąjungos oficialiajame leidinyje;
                  
               
                     (9)
                  
                  
                     standartais EN 13850:2020, EN 14012:2019, EN 14615:2017, EN ISO 19160–4:2017, EN 14508:2016 ir EN 14534:2016 su pataisomis, padarytomis standartu EN 14534:2016/AC:2017, pakeičiami standartai EN 13850:2012, EN 14012:2008, EN 14615:2005, EN 14142–1:2011, EN 14508:2003+A1:2007 ir EN 14534:2003+A1:2007. Todėl Europos Sąjungos oficialiajame leidinyje būtina panaikinti standartų EN 13850:2012, EN 14012:2008, EN 14615:2005, EN 14142–1:2011, EN 14508:2003+A1:2007 ir EN 14534:2003+A1:2007 nuorodas;
                  
               
                     (10)
                  
                  
                     aiškumo ir teisinio tikrumo sumetimais, visas techninių standartų, parengtų įgyvendinant Direktyvą 97/67/EB, nuorodų sąrašas turėtų būti paskelbtas viename teisės akte. Todėl Komunikate 2015/C 159/01 paskelbtos kitos techninių standartų nuorodos taip pat turėtų būti įtrauktos į šį sprendimą. Todėl tikslinga panaikinti tą komunikatą,
                  
               PRIĖMĖ ŠĮ SPRENDIMĄ:
         
            1 straipsnis
            Pašto paslaugų ir paslaugų kokybės gerinimo techninių standartų, parengtų įgyvendinant Direktyvą 97/67/EB ir išvardytų šio sprendimo priede, nuorodos skelbiamos Europos Sąjungos oficialiajame leidinyje.
         
         
            2 straipsnis
            Komunikatas 2015/C 159/01 panaikinamas.
         
         
            3 straipsnis
            Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Priimta Briuselyje 2021 m. spalio 18 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 316, 2012 11 14, p. 12.
         
            (2)  1997 m. gruodžio 15 d. Europos Parlamento ir Tarybos direktyva 97/67/EB dėl Bendrijos pašto paslaugų vidaus rinkos plėtros bendrųjų taisyklių ir paslaugų kokybės gerinimo (OL L 15, 1998 1 21, p. 14).
         
            (3)  2016 m. rugpjūčio 1 d. Komisijos įgyvendinimo sprendimas C(2016) 4876 dėl standartizacijos prašymo Europos standartizacijos komitetui dėl pašto paslaugų ir paslaugų kokybės gerinimo siekiant užtikrinti 1997 m. gruodžio 15 d. Europos Parlamento ir Tarybos direktyvos 97/67/EB įgyvendinimą.
         
            (4)  2013 m. gruodžio 16 d. COM(2013) 886 final.
         
            (5)  Komisijos pranešimas, parengtas įgyvendinant 1997 m. gruodžio 15 d. Europos Parlamento ir Tarybos direktyvą 97/67/EB dėl Bendrijos pašto paslaugų vidaus rinkos plėtros bendrųjų taisyklių ir paslaugų kokybės gerinimo (Techninių standartų pavadinimų ir nuorodinių žymenų skelbimas, kaip apibrėžta direktyvos 20 straipsnyje) (OL C 159, 2015 5 13, p. 1).
      
      
         
            PRIEDAS
            
                        
                           Nr.
                        
                     
                     
                        
                           Standarto nuoroda
                        
                     
                  
                        1.
                     
                     
                        EN 13619:2002
                        Pašto paslaugos. Paslaugų kokybė. Optinės laiškų apdorojimo charakteristikos
                     
                  
                        2.
                     
                     
                        EN 13724:2013
                        Pašto paslaugos. Angos laiškams privačiose pašto dėžutėse ir duryse. Reikalavimai ir bandymo metodai
                        EN 13724:2013/AC:2016
                     
                  
                        3.
                     
                     
                        EN 13850:2020
                        Pašto paslaugos. Paslaugų kokybė. Pavienių pirmenybinių siuntų suminės siuntimo trukmės nustatymas
                     
                  
                        4.
                     
                     
                        EN 14012:2019
                        Pašto paslaugos. Paslaugos kokybė. Skundų tvarkybos principai
                     
                  
                        5.
                     
                     
                        EN 14508:2016
                        Pašto paslaugos. Paslaugų kokybė. Pavienių nepirmenybinių siuntų suminės siuntimo trukmės nustatymas
                     
                  
                        6.
                     
                     
                        EN 14534:2016
                        Pašto paslaugos. Paslaugos kokybė. Didelės siuntos pristatymo termino nustatymas
                        EN 14534:2016/AC:2017
                     
                  
                        7.
                     
                     
                        EN 14615:2017
                        Pašto paslaugos. Skaitmeniniai pašto ženklai. Taikymas, patikimumas ir projektavimas
                     
                  
                        8.
                     
                     
                        EN ISO 19160–4:2017
                        Adresavimas. 4 dalis. Tarptautinio pašto adreso dėmenys ir šablonų kalbos (ISO 19160–4:2017)